LidanRubinov/Halacha-QA huggingface dataset:
שאלה: רוצח בשגגה ומות הכהן הגדול: לרב מדוע רוצח בשגגה צריך להמתין בערי מקלט עד מות הכהן הגדול? למה דווקא עד מות הכהן הגדול מה מיוחד בזה? מזה ערי מקלט האם נחשבים לבית הסוהר?
תשובה: לשואל על שאלתך אודות התלות בין אורך חייו של הכהן הגדול למועד שחרורו של רוצח בשגגה מעיר המקלט, השיב רבי שמעון אושנבורג, בן דורם של המהר"ל ובעל הלבושים בחיבורו "דבק טוב", כמובא ב"שפתי חכמים" (במדבר לה, כה אות י), זו לשונו: "רבו הפירושים ליתן טעם לשבח, ובחרתי לי לסגולתי, לפי שאמרו חכמינו שהענין השוגג הוא שאלקים אנה לידו ששנים נמצאים בפונדק אחד, זה חייב מיתה וזה חייב גלות, אם כן אי אפשר להיות מזה דין יושר אלא לתלות במיתת הכהן גדול, שהיודע נסתרות יודע כמה שנים זה חייב גלות, והוא יודע חיי כהן עד כמה, באופן שלא יאונה לזה להיות הורג וגולה רק כפי השנים שהוא חייב גלות, ואדרבה אם היתה התורה קובעת זמן כמה יהיה גולה שווה לכולם, היה משפט מעוכל, כי יש מי שחייב הרבה ויש מחוייב מעט, לאפוקי בכאן יתן הקב"ה זמנו כפי הראוי, שלזה אנה לידו שתי שנים לפני מות הכהן ולזה שלוש שנים כפי חטאתו לקבל דינו זמן ארוך או קצר". ובאשר לשאלתך האחרונה אודות תפקיד ערי המקלט: רוצח בשוגג או במזיד, היה בורח מיד לאחר הרצח אל אחת מערי המקלט. מטרת הבריחה היתה למנוע מגואל הדם לבוא ולנקום את נקמת קרובו ההרוג. גואל הדם שהרג את הרוצח מחוץ לערי המקלט, היה פטור מעונש. כשהרוצח היה מגיע אל העיר, היו זקני העיר חוקרים את אופי הרצח. אם הרצח נעשה במזיד, היו הזקנים מוסרים את הרוצח לידי בית דין על מנת לדונו ולעונשו כראוי לו. לעומת זאת, אם הרצח נעשה בשוגג, כלשון הכתוב: "בבלי דעת הכה את רעהו ולא שנא הוא לו מתמול שלשום", היה על הרוצח להתיישב בעיר המקלט עד מותו של הכהן הגדול באותה תקופה, ואסור היה להורגו. לאחר שמת הכהן הגדול, רשאי היה הרוצח לשוב לעירו. אם הרוצח יצא מעירו לפני תום הזמן, לגואל הדם מותר להורגו ללא משפט. מלבד זאת, תפקידה של עיר המקלט להעניש הרוצח שלא נזהר כראוי במעשיו. עיר המקלט משמשת עבורו "גלות", לכן הבריחה לעיר מקלט היא חובה, גם כשלא נשקף איום כלשהו על ההורג. נאמנה
שאלה: לימודי פיזיותרפיה: אני מאוד נמשך לתחום של הפיזותרפיה ועדיין לא הצלחתי להבין את יחס ההלכה (גם ממעבר על השאלות שנשאלו באתר.) כלפי הלימודים הנ"ל. אשמח לפירוט. ב מראש.
תשובה: : לימודי פיזוטרפיה הם כשאר המדעים שאם הוכחו בנסיון שהם מועילים הם ראויים ומומלצים. המדע וכן הניסיון מוכיחים שיש בצרות טיפול זה הצלחות. הגוף חוזר אל עצמו ומתחיל לתפקד כראוי. יש במדע זה גם הארה על העולם הרוחני שלנו. כפי שגוף האדם הינו חיבור בין המוח שהוא הנותן הוראות לכל הגוף לבין האברים שנשמעים להוראות המוח. הפיזוטרפיה מלמדת שלא רק ביד המוח להבריא את האדם. במקרים רבים דווקא הפעולות הקטנות שנעשות על ידי האברים היא מקרינה כלפי מעלה ומעוררת את המוח. כך גם בעולם הרוחני יש את הרוח כפי שהי נמצאת בעולם העליון. יש את הרעיונות שכלליים של התורה. זהו היסוד של התורה. אולם הדרך להופיע את התורה התמציתית והעליונה היא במקרים רבים עוברת דרך הפרטים של קיום התורה בעולם הזה. גם כשהנשמה לא מצליחה להאיר אלינו אנו יכולים על ידי המעשים הטובים שלנו לעורר באיתערותא דלתתא את הנשמה ולהביא את הארתה אלינו מכוח מעשינו הקטנים בעולם הזה.
שאלה: ברכת כוהנים: לרב רציתי לדעת אם מותר בברכת כוהנים להסתכל על הכוהנים ואם לא למה? ומה הטעם לכך שהכוהנים עושים כך עם הידיים?
תשובה: 1. נוהגים שלא להסתכל מפני כמה סיבות: א. למרות שידי הכהנים מכוסות ומותר להביט קצת, נוהגים שלא להביט זכר למקדש (מ"ב קכח, פט). ב. ע"פ הזוהר אסור, שגם בזמן הזה שכינה שורה על ידי הכהנים וזוהי חציפות כלפי שמיא להביט בידיהם. העיקר כדעת הנגלה, אך לכל הדעות מובא שצריך לא להסיח דעתו לקבל הברכה. 2. שו"ע קכח, יב ונושאי כלים: לעשות רווח בידיהם ע"ש הפסוק המובא במדרש תנחומא: "משגיח מן החלונות מבין אצבעותיהם של כוהנים מציץ מן החרכים בשעה שפושטים כפיהם". ויוצרים 5 רווחים בין אצבעותיהם שכתוב החרכים ה' חרכים.
שאלה: המשך לשאלה בנושא מעשרות: לפי מה שהבנתי, אמרת שאסור לאכול אחד אחד לפי דעתו של רבי מאיר. 1.מה הכוונה לוקט אחד אחד או אוכל אחד אחד, האם הכוונה שלוקח כל פעם אחד? 2.לא הבנתי מה ההבדל בין העסקא בתחילת משנה ו לסוף משנה ו, תוכל להסביר זאת שוב(האם בסוף משנה ו מדובר בעסקא בה הקונה קונה פירות שמחוברים לעץ, אך לא קוטף אותם בינתיים, בעוד שבתחילת משנה ו, מדובר בעסקא בה הקונה קונה פירות שמחוברים לעץ וקוטף אותם בעת הקנייה?)? סליחה שאני שואל כל כך הרבה שאלות, וצום קל. השאלה נשאלה בהמשך לשאלה "המשך לשאלה - המקח קובע למעשרות"
תשובה: וברכת ד' 1. נכון, לוקח אחד ואוכל וכן הלאה. 2. בתחילת משנה ו' בשעת המקח הוא קונה מה שהלוקח יבחר כשיתלוש, ואילו בסוף משנה ו' הוא כבר ציין בשעת המקח את התאנים שיתלוש בעתיד, ועל כן זה נחשב להיות קניין במחובר לקרקע שלא קונה. צום החמישי לששון ולשמחה הרב יהודה הלוי עמיחי מכון התורה והארץ
שאלה: איך לחבור לאדם: קראתי משפט באורחות צדיקים שאני לא מבין. אודה לכם אם תעזרו לי להבין אותו - "אמרו חכמים: כשתרצה לחבור עם איזה אדם הכעיסהו, ואם יודה לך האמת בשעת כעסו התחבר לו ואם לאו עזוב אותו." אני לא מבין מה זה "יודה לך האמת בשעת כעסו"? מה זה "יודה לך האמת"? לעזרתכם אודה
תשובה: כאשר תשאלהו שאלה שלא נעים לו להודות בתשובתה, ובכל זאת יודה לך באמת ה"לא נעימה" ולא ישקר, למרות ששרוי כעת בכעס, שאז יותר קשה לאדם להודות, סימן הוא שאדם זה אמין ביותר. הערה: לא נכתב שם "אמרו חכמים" אלא "אמר החכם" ואין הכוונה לח אלא לדברי חכמה. הדגשה זו חשובה משום שודאי למעשה אין לנהוג כך שהרי אין היתר להכעיס אדם. ושנזכה בפרט בימים אלו להרבות אהבת חינם!
שאלה: האם אשקלון היא בחוץ לארץ? -המשך: כבוד הרב על התשובה.ומה לגבי אשקלון האם היא נקראת עיר נכרית? ואם זה נכון נכון גם לגבי צפון אשקלון? השאלה נשאלה בהמשך לשאלה "האם אשקלון היא בחוץ לארץ?"
תשובה: וברכת ד' השם עיר נכרית אין לה משמעות הלכתית. אשקלון היא בקדושת ארץ ישראל לעניין מעלותיה של ארץ ישראל, הספק לעניין מצוות התלויות בארץ הוא בשאלה מה לעשות בתרומות ומעשרות, אבל לא שייך לקדושת ארץ ישראל (כפתור ופרח פ"י). לעניין מצוות התלויות בארץ כבר כתבתי כיצד נוהגים שם. צום החמישי לששון ולשמחה. הרב יהודה הלוי עמיחי
שאלה: נטילת ידיים לאחר שירותים או סעודה: 1. האם כשאני יוצא מהשירותים ואני שוטף ידיים יש צורך לומר גם על נטילת ידיים וגם אשר יצר? והאם אני חייב להיות עם כיפה על הראש? 2. האם יש לומר אשר יצר אחרי כל פעם שאני יוצא מהשירותים? 3. האם לפני ברכת המזון צריך ליטול ידיים? ואם כן, אז באיזה אופן?
תשובה: ב"ה לך יקירי. שמחתי מאוד לקבל את מכתבך, לראות את הרצון הנפלא שלך לשמור על ההלכות באופן מדוקדק, ואני בטוח שה' יתברך רואה את ההשתדלות היפה שלך ושמח בה מאוד. לפי ההלכה, אדם היוצא משירותים צריך ליטול ידיים, ועדיף ליטול מתוך כלי שלוש פעמים על כל יד לסירוגין, פעם על יד ימין ופעם על יד שמאל, וכן הלאה. לאחר הנטילה מנגבים את הידיים ואז מברכים רק ברכת אשר יצר ולא מברכים על נטילת ידיים. כשאדם נוטל ידיים הוא לא חייב להיות עם כיפה, אך כשמברכים חייבים בכיסוי ראש, ולכן אם אפשר, שים כיפה, ואם אין לך, שים בד או נייר על הראש והדבר מועיל. כל פעם אחר שיוצאים מהשירותים צריך לברך אשר יצר, אך אם האדם יוצא, והוא מרגיש שעוד מעט הוא יכנס עוד פעם, לא יאמר אשר יצא אלא יחכה כשהוא יגמור ורק אז יברך, גם אם זה ידרוש כמה פעמים. לפני ברכת המזון יש דבר הנקרא "מים אחרונים" וחשוב ליטול ידיים, נטילה זו קלה יותר, שהיא מספיקה במעט מים על קצות האצבעות. יקירי, אשמח לעזור עוד בכל מה שאוכל, לענות ולכוון ואנא תרגיש חופשי לפנות אלי ולבקש כל עזרה. הרב יצחק גרינבלט.
שאלה: קידוש עם משקה שרוב הסיכויים שלא היה מגולה: בימות החול אני נוהג להקל ולשתות משקה מגולה, שאלתי נוגעת רק לעניין קידוש בשבת. כאשר אני מוצא כוס מיץ ענבים ואני משער בסבירות של שלושים אחוז שכוס המיץ הזה היה מגולה במשך כל הלילה. האם מותר לקדש על מיץ הענבים הזה? ומה יהיה הדין אם מדובר בסבירות של חמש אחוז שהמשקה היה מגולה כל הלילה?
תשובה: אומנם ביין של קידוש יש להחמיר יותר, אך בחשש בלבד אין לחוש אם אין יין אחר (ר' פוסקים סי' רעב).
שאלה: סדר ברכה ראשונה ואחרונה: 1. ראיתי שרשום באיזה מקום שחווה לא אכלה דווקא תפוח אלא פרי אחר,האם זה נכון? 2. אם אכלתי דגים ועוגה, האם אני צריך לברך קודם שהכל ואחר כך מזונות או שזה תלוי במה שאכלתי קודם או שאני חייב לאכול את הדג ולברך ולאחר מכן לאכול את העוגה ולברך.? איך זה עובד הקטע עם ברכה אחרונה?
תשובה: 1. ח אומרים כמה דעות אבל לא תפוח - אתרוג, תאנה,גפן. 2. אוכל כמה דברים יברך לפי סדר מג"ע א"ש - מזונות גפן עץ אדמה, שהכול. כאשר רוצה לטעום מכמה דברים. ולאחר מכן יברך ברכה אחרונה על כול מין בהתאם לברכתו.
שאלה: הכשרת ווק אשר טוגן בו שרימפס: כיצד ניתן להכשיר ווק אשר טוגנו בו שרימפס בשמן?
תשובה: ב"ה שלו-ם וברכה, יש להכשיר בליבון. הרב חגי בר גיורא
שאלה: הוצאות חינוך וחוגים ממעשר כספים: ראינו בתשובות קודמות של הרב שהוצאות חינוך של בנות יכולות להחשב ממעשר כספים, כי אין חובת לימוד תורה לבנות. 1. האם שכר לימוד באולפנא יכול להחשב כולו ממעשר כספים, או חלק מסוים בלבד? 2. לגבי הוצאות של חוגים וכדומה - האם לילדים מעל גיל 6 (בנים ובנות) יכול להחשב ממעשר כספים, והאם יש הבדל בין הוצאות על צרכים בסיסיים להוצאות העשרה? נציין כי אנחנו בכל מקרה תורמים בקביעות סכומים משמעותיים לצדקה מהכנסותינו, אך הם אינם מגיעים ל-10 מכלל ההכנסות, והשאלה היא אם ניתן להשלים את המעשר מהוצאות החינוך הנ"ל או לא.
תשובה: רק החלק שהוא מצווה, כגון, לימוד תורה וחינוך למצוות ויראת שמים.
שאלה: שינה בבית של ההורים של חבר: האם מותר לבחורה לישון לשבת בבית של ההורים של חבר שלה אם היא תישן בקומה נפרדת?
תשובה: לשואלת, עניין זה שלא לישון באותו בית בתקופת ההיכרות ועד אחרי החתונה, אפילו כאשר ההורים נמצאים, הוא הרחקה בהלכות ייחוד. איסור ייחוד נועד למנוע גם איסורים וגם מראית עין של איסורים, ולעניין זה של מראית עין, הבעיה קיימת גם כאשר את לנה בקומה נפרדת מחדר השינה של הבחור. לעניות דעתי במציאות ימינו יש יותר מקום להקפיד על כך, ולחפש מקום לינה אצל שכנים ומכרים. ובהצלחה בדרכך לבניין בית בישראל.
שאלה: היחס של הרבנים החרדים לסרוגים: לכבוד הרב אני בחור חרדי ואני מאד נמשך לכל ההשקפה של הרב קוק וכדו וכל הזמן אני שומע רבנים גדלים מאד בצבור שלי שמדברים רעה על המזרחי ולאחרונה היה רב שקרא להם עמלק.קשה מאד לשמוע את זה מה לעשות?
תשובה: גם הרב שכינה את הכינוי לא התכוון ברצינות. אל תתיחס לאמירות מסוג זה.
שאלה: האם חייבים לשדרג תוכנות בת?: אם רכשתי תוכנת חלונות XP חוקית, אחרי מספר שנים ספורות מייקורוסופט יצאה על חלונות 7 ועכשיו יש גם חלונות 8. וזה עוד ימשיך בכדי לקדם את עולם המחשבים, וכמובן מתוך כך גם להרוויח עוד כסף. ישנם תוכנות חדשות אחרות שלא תמיד עובדות תקין במחשב שפועל בתוכנת הפעלה של חלונות הישנות יותר. האם מאחר ורכשתי פעם אחת באופן חוקי את המוצר מותר לי להשתמש בתוכנות מועתקות מגרסאות חדשות יותר או שנגזר עלינו לרכוש כל תקופה ב500 ש"ח תוכנה מעודכנת יותר, הרי ברור שמניעי החברה הם בעיקר כלכליים? השאלה נשאלה בהמשך לשאלה "תוכנה שהפסיקו למכור"
תשובה: יש חיוב גמור לשלם על שדרוג או קניה של תוכנת חלונות למחשב. ודאי שמניעי החברה הם כלכליים אולם כמו שצריך לשלם לבעל מכולת שמניעיו כלכליים כך צריך לשלם לבעל חברת תוכנה שמניעיו כלכליים. הם משקיעים כספים רבים בפיתוח ושדרוג המערכות שאתה נהנה מהם, ולכן חובתך אם אתה מעוניין להשתמש בהם לשלם על המוצרים. הרב דניאל לונצר
שאלה: נישואים בפעם השלישית: התגרשתי פעמים מבעלי. אנו חיים ביחד. למעשה מיד לאחר הגירושין חזרנו לחיות ביחד באותו בית ולא נפרדנו באמת. יש לנו ארבעה בנים. האם מותר לנו להתחתן כדת משה בישראל פעם שלישית? השאלה נשאלה בהמשך לשאלה "לחזור לגרוש ללא נישואין"
תשובה: מותר לישראל (ולא לכהן) להחזיר את גרושתו גם אם גרשה מספר פעמים, כל עוד לא היתה מקודשת לאחר לאחר גרושיה ממנו, ולכן מותר לכם לחזור ולהינשא יחד כדת משה וישראל. עליכם להתייחס אל מושג הנישואים כדבר קבוע ויציב, עליכם לקבל זה את זו עם מכלול המעלות וחסרונות הקיימים בכם, ולשמוח עם העושר הקיים באישיותכם. באם אינכם נישאים יחד, עלייך לפנות לבית הדין האזורי כדי לברר את מעמדך, שמא יחייב אותך בגט נוסף כיוון שהדין באדם שגירש את אשתו ואח"כ חזר לחיות איתה יחד שהיא ספק מקודשת ובמצבים מסוימים אף ודאי מקודשת (שו"ע אבן העזר סימן קמ"ט). נאמנה הרב מרדכי גרוס.
שאלה: פגישת שידוכים בערב תשעה באב: האם ראוי לבחור ובחורה להיפגש לפגישה ראשונה כמה שעות לפני תחילת הצום? האם מותר להתארגן לשם פגישה זו? (בגדים נקיים וכו )
תשובה: אין איסור הלכתי. אך אם אפשר לדחות למוצאי תשעה באב או למחרתו מבלי שתיגרם אי נעימות, עדיף.
שאלה: היחס להתקפות על הציבור הדתי לאומי: כיצד יש להגיב על ההתקפות של רבנים על הציבור הדתי לאומי?
תשובה: "אמר ר' אילעא אין העולם מתקיים אלא בשביל מי שבולם עצמו בשעת מריבה, שנאמר: תולה ארץ על בלימה" (חולין פט) "הנעלבים ואינם עולבים שומעים חרפתן ואינן משיבין וכו' עליהם הכתוב אומר ואוהביו כצאת השמש בגבורתו". (יומא כג) "אשרי מי ששומע חרפתו ושותק ומרגיל בכך הלכו להם בשתיקתו מאה רעות שהיו באים עליו על ידי התגר  המריבה  (רש"י סנהדרין ז). והגמרא ממשיכה: א"ל שמואל לר' יהודה הפסוק אומר כך פוטר מים ראשית מדון". (סנהדרין ז) למחרפין שבזכותם נזכה להיות אלו שהעולם מתקיים על ידם, שנאמר עליהם ואוהביו כצאת השמש בגבורתו".
שאלה: נפוטיזם - העדפת קרובי משפחה: מה דעת ההלכה על העדפת צאצאים ישירים או קרובי משפחה אחרים מטעם נושאי משרות רבניות ציבוריות, או נפוטיזם בכלל?
תשובה: כשם שדיין פסול לדון את קרובו כך כל בעל שררה ציבורית (הדבר חמור יותר משוחד, שאסור על כל בעל שררה. ר' ערוה"ש סי' ט). הגמ' בשבת נו אומרת, שבני שמואל חטאו בכך שמינו את מכריהם וקרוביהם למשרות ציבורית. הנפוטיזם אסור.
שאלה: צפייה בערוצי טלוויזיה באינטנט: הרב רציתי לדעת האם מותר מבחינת ההלכה לצפות בערוץ מסוים באינטרנט, בגלל שבטלוויזיה אין לי כבלים או מנוי להוט או ליש, (איני יכול לצפות בערוץ זה בטלוויזיה), ובכל מקרה אני לא יעשה מנוי. את הערוץ הזה ניתן למצוא באתר מסוים (ככל הנראה פיראטי) אך אין אפשרות לצפות בו בצפייה ישירה דרך האתר של הערוץ? (ראוי לציין שערוץ זה הוא לילדים כך שאין בו בעיית צניעות)
תשובה: אם מדובר בערוץ בלתי חוקי המשדר ללא רשות, הרי שיש בכך שימוש שלא ברשות בדבר שיש עליו זכויות יוצרים, ואם כן הדבר אסור.
שאלה: להסתכל בקטלוג בניה בשבת: אחותי בונה בית ביישוב חדש בשומרון. היא שאלה האם מותר לה להסתכל בשבת בקטלוג ובו דוגמאות של פרקטים בכדי לבחור פרקט לבית שהיא בונה. התלבטתי האם זה יהא מותר משום שהאיסור הוא משום "ממצוא חפצך" ועיסוק בחפצי מצוות הותר ואם כן כיון שפה זה חלק ממצוות יישוב הארץ, זה יהא מותר: א. כאשר יש מחירים בקטלוג? ב. כאשר יש רק דוגמאות ללא מחירים?
תשובה: מצות ישוב הארץ היא רק בהזדמנות של רכישת קרקע בשבת, שיש חשש שהיא תוחמץ.
שאלה: בדיקה דם בט  באב: עלי לבצע בדיקות דם בצום של כ-14 שעות. האם אוכל לבצע את הבדיקה בט באב בבוקר ולנצל את עובדת היותי בצום ממילא?
תשובה: מותר.
שאלה: משמר אזרחי בשבת: אני מתנדב במשמר האזרחי במרחב חברון ביחידת הסיור, העיסוק של המשטרה באזור מורכב גם מפלילי וגם מביטחוני. תפקיד המתנדב הוא כמו שוטר כמעט לכל דבר ועניין. האם מותר להתנדב בשבת?
תשובה: להתנדב למשמר האזרחי זוהי מצווה, וכל מקום דורש אבטחה גם בשבת ובוודאי במרחב חברון. ישנם דברים אזרחיים חשוב לוודא שמירתם בשבת, כמו בדיקות נהגים שיכורים וכדומה שיש בפעילות זו משום פיקוח נפש.
שאלה: מתי להפסיק לשמיעת "קדושה"?: ( על כל התשובת שמסרת לשאלה האחרונה שלי! לשאלתך, אם אין עוד מניין אחר, לצערי אין - זה המניין הכי מוקדם ומתאים בזמנו כי אני עובד מחוץ לעיר) יש לי עוד שאלה בהמשך: כדי לשמוע "קדושה" כשאני עדיין בשמונה עשרה, מותר לי לעצור גם באמצע פסוק? השאלה נשאלה בהמשך לשאלה "תפילה לפני תחילת המניין ותזמונים"
תשובה: באמצע שמונה עשרה יש להמתין גם באמצע ברכה כדי לשמוע את הפסוקים שבקדושה.
שאלה: המשך בירור שיטת מרן הרב קוק: לרב שליט"א על התשובה. האם יש מאמר או ספר שמאריך בביאור שיטת הרב עם מקורות וכו? ו השאלה נשאלה בהמשך לשאלה "שיטת מרן הרב קוק"
תשובה: : ספרים רבים נכתבו על משנת הרב. ממליץ על ספרים של הרב אבינר של הרב זאב סלטונוביץ  על אורות ישראל  של הרב אביהו שוורץ  מתוך התורה הגואלת  ושל הרב חגי לונדין.  על מאמרים של הרב
שאלה: תהילים לרפואה בט  באב- דחוף: האם מותר למי שעבר ניתוח בח באב ( ולפיכך פטור מהתענית) לקרוא תהילים ודברי תורה לרפואתו בט באב?
תשובה: המיקל לקרוא תהילים יש לו על מי לסמוך. (ילקו"י עמ' 581 מועדים)
שאלה: בילוי ביום רביעי: האם מותר ללכת לבלות ביום רביעי בדברים כמו באולינג או סרט
תשובה: לאחר חצות היום מותר.
שאלה: שאלות בדיני אבלות על אב בשנה הראשונה : אבי נפטר לפני חודש וחצי, ובעז"ה יום שישי הקרוב יש לי יומולדת 1.האם מותר לבעלי לקנות לי מתנה ולחגוג לי בבית של אימי בלי מוזיקה ולהביא לי עוגה ובלונים? 2.והאם מותר לי לקבל מתנות מחברות או משפחה? 3.ולאחותי יש יום הולדת יום לפני מותר לקנות לה מתנה? 4.והאם מותר לי לקנות מטפחות בגדים ונעליים במהלך השנה? הודיה
תשובה: 1. מותר (ילקו"י לח, כד) 2-3.נתינת מתנות - מותרת, קבלת האבל מתנות - נהגו להחמיר. בתוך המשפחה מותר. 4.בגדים חדשים כאשר האישה מרגישה צורך מותר לקנות, ואם הבגד יש בו שמחה מברכים שהחיינו (צרור החיים עמ' 94) תנוחמו מהשמיים. וברכות ליום הולדתך.
שאלה: קניתי אופניים בתשעת הימים: נים, קניתי אופניים בתשעת הימים, ואח"כ חשבתי שאולי זה לא כ"כ מתאים לזמן, אני יכול לרכב עליהם בכל זאת? אני בעיקר נוסע איתם בתוך העיר- לתפילה או סתם לסיבוב.
תשובה: עדיף שתחדש אותם לאחר תשעה באב.
שאלה: גרגור מים בתשעה באב: יש לי וירוס בגרון והוא יבש ושורף ללא מים. האם מותר בתשעה באב לגרגר מים ולירוק אותם?
תשובה: ב"ה שלו-ם וברכה, איחולי שהבורא ירפא אותך בתוך שאר חולי ישראל. תנסי לגרגר כמה פעמים מים עם מלח או עם סודה לשתי-ה לפני הצום ובעזרת ה' תתרפאי. מובא ברמ"א (תקנד, ו) שנוהגים להתענות אם אין צער גדול, לכן עדיף לא לשתות ולגרגר, ואם אין ברירה מותר לשתותו ולירוק, כדי שלא יהנה מהאכילה שתיה. הרב חגי בר גיורא
שאלה: כיבוד אב ואם בחתונה - 2: כמובן שההורים מוכנים לשלם. גם עבור המשפחה וגם עבור החברים. אין כאן בעיה כספית. השאלה נשאלה בהמשך לשאלה "כיבוד אב ואם גם בחתונה"
תשובה: : שפע ברכה והצלחה ושיהיה במזל טוב
שאלה: אישה שתובעת בעלה לדבר מצוה: כתוב בגמרא אמר רבי שמואל בר נחמני אמר רבי יוחנן כל אשה שתובעת בעלה לדבר מצוה הוויין לה בנים שאפילו בדורו של משה לא היו כמותן,האם אפשר הסבר,לא הבנתי מה זה דבר מצווה?
תשובה: זאת גמרא במסכת עירובין (ק' עמ' ב') והכוונה ליחסים בינה לבעלה, כך שאשה משתדלת להיות יפה בעיני בעלה ומתוך כך נולדים ילדים טובים.
שאלה: צום בט' באב כשחסר ברזל: יש לי מחסור קבוע בברזל ואני כרגע מקבלת עירויים. בנוסף, יש לי היסטוריה של אבנים בכליות ודלקות חוזרות ונישנות בשתן. האם אני צריכה לצום? לשאול את הרופא אין כ"כ טעם כי הוא לא מבין בכלל את המשמעות של הצום ואומר לי מייד שאני לא צריכה לצום.
תשובה: לגבי תשעה באב השנה, נראה שאת אינך צריכה לצום מאחר וחולים ממש פטורים מהצום. אם אין בעיה בדבר, עדיף שתצומי עד לשעות הבוקר. יש לאכול רק מאכלים פשוטים ולא מעדנים. אם אוכלים לחם יש ליטול ידיים כרגיל. לגבי יום כיפור עלייך יהיה לשאול את הרופא האם יש סיכון בצום והאם עירויי יכול לעזור. שיהיה לך הרבה בריאות ושתזכי לראות בבבניין המקדש.
שאלה: לכרוך את התפילין על שעון: האם מותר לשים את חוט של התפילין על השעון או שזה חוצץ וצריך לשים על העור?
תשובה: הרמ"א (כז,ד) כתב שברצועות אין חציצה רק במקום שהקציצה (הבית) מונח. שו"ע הרב סובר שגם ברצועה יש דין חציצה אבל לאחר שיש כריכה אחת אין דין חציצה גם לדעתו. וכתב כף החיים בשם הפרי מגדים - שלכתחילה ראוי שהכריכות יהיו מונחות על בשרו ממש וכתב וכן המנהג לכתחילה. להלכה מותר להניח על השעון והמחמיר תבוא עליו ברכה (ראה ילקו"י כז, יא)
שאלה: תבנית בשרית שאפו בה מאפה חלבי על נייר אפיה: תבנית חד פעמית ששימשה לאפיית מאכל בשרי עטוף בבצק על גבי נייר אפיה, לאחר שבועיים בטעות נאפו באותה תבנית לא בת יומה ונקיה - עוגיות חלביות, מה דין העוגיות? השאלה נשאלה בהמשך לשאלה "תבנית בשרית שאפו בה מאפה חלבי על נייר"
תשובה: בדיעבד העוגיות כשרות משום נותן טעם לפגם.
שאלה: באיזה דברים מותר לעסוק בט  באב?: למי שאינו יכול ללמוד כל היום בט באב ולעסוק בעניין החורבן (את יוסיפון כבר קראתי כמה פעמים ושאר הדברים אני משתעמם אחרי קצת זמן), האם יש פתרון או דברים אחרים שמותר לעסוק בהם בשאר היום?
תשובה: לשואל, לימוד תורה - אין לומדים תורה פרט לפסוקי תוכחה וענייני החורבן. נראה שמותר גם להרחיב את הידע הכללי על בית המקדש במידה ובסגנון המסייעים להעמקת האבל, באופן שטחי ולא בעיון. כשם שבאבלות פרטית קשה להתאבל בלי להכיר את המת, כך גם באבלות המקדש נדרשת היכרות בסיסית בשביל להתאבל (ב'מור וקציעה' סי' שז סי"א (ובעקבותיו ב'מחזיק ברכה' לחיד"א שם) כתב שמצווה לקרוא בימי בין המצרים בספר 'יוסיפון' חלק ששי, המבוסס על 'מלחמת היהודים על הרומאים' של יוסף בן מתתיהו. חלק זה כולל גם תיאור מפורט של בית המקדש). דברים גבוליים בין האסור למותר - יש להקל (עיינו ביאור הלכה סי' תקנג,ב). אמירת תהלים, אם היא כחלק מאמירת תהלים שגרתית - אסור, ואם בתור תפילה על נושא מסוים - מותר (פסקי תשובות תקנד,ד). המלצות קריאה - ספר ירמיהו פרקים לו-מג. מלכים ב פרקים כד-כה. גמרא מסכת גיטין דף נו-נז. מדרש איכה רבה. ולהבדיל: ספר 'מלחמת היהודים עם הרומאים' של יוסף בן מתתיהו. ספר האגדה עמ' קו-קיג, קמב-קנא, רצה-שב. ספרי היסטוריה של עם ישראל בזמן הגלות (למשל, קורות עם ישראל, הוצ' מסדה  תולדות ארץ ישראל, רפל). ספרי שואה. צפייה במחשב - אין להסיח את הדעת מהאבלות, ומותר לצפות בסרטים מתאימים לאווירת היום, למשל, על בית המקדש בבניינו וחורבנו (לא באופן מעמיק על פרטי הבניין אלא להעמקת ההתרשמות וחיזוק האבל), סרטים דוקומנטריים על השואה. החשוב מכל: לייחד זמן להתבוננות פנימית או שיחה על מה שאיבדנו ועל מה שעלינו לתקן, כציבור וכיחידים, כדי לחדש ימינו כקדם. לימוד תורה בט' באב
שאלה: ראשי תיבות בפירוש עיקר תוי"ט: במשנה ע"ז ה, ח, מציין העתוי"ט שני רבנים: הר"א, הר"מ. למי כוונתו? באופן עקרוני מה הדרך הנכונה לחיפוש עצמי של תשובה לשאלה זו?
תשובה: במשניות שיש ברשותי אין ראשי תיבות אלו ולכן אני משער שהכוונה לרמב"ם ולרבינו אברהם (הראב"ד). לאחר שלומדים הרבה מתרגלים כבר לזהות ראשי התיבות. עד אז, יש ספרי ראשי תיבות שניתן להעזר בהם. כמו כן, יש הוצאות חדשות שפתחו ראשי תיבות והדבר מקל על הלומד בהם. וכמובן, לשאול במקרה הצורך. עוד דרך שניתן לעשות היא לשער למה כוונת ראשי התיבות על פי המקור שמצורף להם. לפתוח את המקור ולראות אם צדקת. בברכת התורה, WWW.Yeshiva.org.il
שאלה: היכן לקבוע את המזוזה: קיים אצלי במשרד בכניסה דלת מזכוכית ולדלת קיים מצידה הימני (למי שנכנס למשרד) זכוכית קבועה באורך של כ 60 ס"מ השאלה היכן לקבוע את המזוזה? ובנוסף קיים חדר בתוך המשרד, שגם שם יש דלת זכוכית ולא קיים משקוף לדלת המשקוף הוא פתח מגבס ואם אני יתלה שם את המזוזה הדלת תפגע בה, השאלה היכן לקבוע את המזוזה? מראש
תשובה: א. ליד מזוזת הפתח הימנית מעבר לזכוכית הקבועה. ב. בטפח הסמוך לגבס מצד ימין. אם יש בגבס מקום אז על הגבס ואם לא אז אחרי מזוזת הגבס.
שאלה: תפילין בתשעה באב: יש אצלינו מניין ספרדי ביישוב. בתשעה באב חלק מניחים תפילין בבוקר וחלק במנחה. אנחנו אישית נוהגים להניח במנחה, אבל נוצר מצב מצחיק שחלק מניחים וחלק לא. מה לעשות? האם יש בעיה להתפלל במניין כזה? אולי כדאי לפצל את המניין ל-2 מניינים מצומצמים?
תשובה: שני המנהגים מקובלים. מנהג ירושלים - שהיו מניחים בשחרית בבית הכנסת. ודעת השו"ע (תקנה) להניח במנחה. נכון שבבית הכנסת ינהגו מנהג אחד וילכו לפי הרוב.
שאלה: איך מזהים תהילים פסולים לא תקינים?: יש לי מגיל קטן ספר תהילים קטן בצבע אדום שאני שומרת מתחת לכרית, לקחתי אותו איתי לכל מקום בחיים, בעיקר בימים חשובים, מבחנים וכדומה. אני מאד מאמינה בבורא עולם. לפני כמה שנים שחזרתי מטיול כלשהו, שכחתי אותם באחד התיקים וכיבסתי את הספר הזה בטעות. הכריכה התנתקה מהספר ובכל זאת המשכתי לשים את הספר מתחת לכרית. רציתי לדעת אם זה יכול לשבש אנרגיות של אדם? אולי הם פסולים ולא תקינים ואסור לי להחזיק בהם יותר? אני שואלת את זה כי יש לי המון בעיות בחיים. אני לאו דווקא מקשרת את זה לתהילים חלילה, רק רוצה לדעת אם זה יכול להיגרם מהם. ויום טוב!
תשובה: ב"ה לך. צר לי לשמוע על הדברים הלא קלים שאת עוברת, זה מאוד לא נעים ואני תפילה לה' שכל הדברים הלא טובים יעברו במהרה, ותזכי לחיים טובים, שמחים ומאושרים. ספר תהילים הוא ספר נפלא, מלא קדושה, וככל שאדם חי יותר את הקשר אל הספר הנפלא הזה, כך הוא גם יותר חי את הקשר לאבינו שבשמים. קשר זה משפיע על האדם המון טוב. זכינו, שיש לנו אבא בשמים, שרוצה שיהיה לנו טוב, והוא יתברך נותן לנו את הדרך לפנות אליו, לדבר איתו ולזכות לשפע ברכה והצלחה על ידי המעשים הגדולים והפשוטים האלו. אין ספק שכביסה פוגעת בספר התהילים, וחשוב לשים אותו בגניזה ולהשיג ספר אחר, אך לדעתי ראוי שהוא יהיה יותר גדול, בגודל שאפשר לקרוא בו, שאפשר ללמוד ממנו, שאפשר להתפלל על ידו. בשביל זה הוא נכתב על ידי דוד המלך. אמצי אותו אל ליבך, חדשי את הקשר עם ה', ותזכי להמון ברכה והצלחה. אשמח להיות בקשר ולעזור לך עוד בכל קושי ובכל צורך, ותרגישי חופשיה לפנות ולבקש. בברכת הצלחה רבה הרב יצחק גרינבלט.
שאלה: גזל במקום העבודה: אשמח לדעת האם שליחת דואר דרך מקום העבודה נחשבת לגזל? אני עובד במקום ציבורי - אוניברסיטה - ויש מעטפות בחינם וכל יום שולחים שם דואר. האם לשלוח דרך האוניברסיטה, במעטפה של האוניברסיטה, חומר אישי (ללא קשר לעבודה) נחשב לגזל? הרי לא מדובר על מקום עבודה פרטי שבו יש גזל מכיסו הפרטי של המעסיק. זהו מוסד ציבורי. כי הרי ממילא הם שולחים דואר כל יום וממילא המעטפות נמצאות בשפע לכל הרוצה וצריך.וכפי מה שהבנתי, אין הקפדה על מה שנשלח ולאן. אשמח לתשובה ב ו
תשובה: אין להשתמש במעטפות האוניברסיטה לשליחת חומר אישי שאינו קשור לעבודה, כל עוד אין ידיעה וודאית שמנהלי המקום מרשים לעשות כן. אין הבדל בין גזל מכיס של מעסיק פרטי לגזל מממון מוסד ציבורי, שניהם אסורים באותו מידה, כל מעטפה עולה למוסד כסף, ורק אם ידוע בבירור שהאחראים על התחום מרשים לעובדים להשתמש במעטפות אף לצרכים פרטיים יותר להשתמש בהם. הרב מרדכי גרוס.
שאלה: תמונות לא צנועות לצרכי לימוד: חיפשתי בשאלות על צניעות ולא מצאתי את השאלה הבאה: האם מותר להסתכל על תמונות לא צנועות, של מקומות בגוף שדרכם להיות מכוסים, לצורך לימוד והבנה, הן של לימודי חול והן של לימודי קודש? השאלה היא בגדר התייעצות.
תשובה: : לא עונה על שאלות של התייעצות. אם אתה מחפש מישהו שמתיר תחפש אצל מישהו אחר.
שאלה: מצוות יישוב ארץ ישראל באשקלון: כבוד הרב על התשובות.אז אם אשקלון בקדושת ארץ ישראל למה בכל זאת יש חילוקי דעות בקשר למצוות התלויות בארץ? והאם מבחינה הלכתית מצווה לישב עיר כזו? ושוב השאלה נשאלה בהמשך לשאלה "האם אשקלון היא בחוץ לארץ?"
תשובה: וברכת ד' קדושת ארץ ישראל יש בה צד של מצוות התלויות בארץ, זה תלוי בכבוש ונחלה, ויש בו צד של קדושה אלוקית וההבטחה לאבות (האריך בכך בכפתור ופרח פ"י). על כן קדושת הארץ היא לפי האבות, גם לפי קדושת עולי מצרים (יהושע) אשקלון בתוך הגבול, על כן יש בה מצוות יישוב הארץ. אמנם דעת המהרי"ט היא לא כך, אבל העיקר כדעת הכפתור ופרח. על כן אפשר לשבת באשקלון, ואם תרבה שם תורה ודעת יהיה שכרך כפול מן השמים, שתוסיף ללמד את בני ישראל קדושת ארץ ישראל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברכה שוב על האוכל: אני בירכתי ברכה כלשהי על אוכל. אחרי כמה זמן מותר לי לברך שוב את אותה הברכה על האוכל? (לפי הספרדים). על העזרה!
תשובה: אם לא הסחת את דעתך ונשארת באותו בית אינך צריך לברך שנית. אך אם יצאת מהבית וחזרת תברך שנית. כאשר הנך בביתך תכוון שכול מה שתאכל מאותו סוג תפטור את שאר הדברים.